13.   ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Άριθ.47637 της 19 Ιουλ./24 Αυγ. 1977 (ΦΕΚ Β΄805) Περί κατανομής θέσεων τεχνικού προσωπικού επί σχέσει ιδιωτικού δικαίου αορίστου χρόνου παρά τω υπουργείω Εσωτερικών. (Κατανέμονται εις τας Νομαρχίας 50 θέσεις Υπομηχανικών και 100 θέσεις Εργοδηγών). Η ανωτέρω τροποποιήθηκε από την 15432/118 Μαρτ. 1980 (ΦΕΚ Β΄265) απόφαση Υπουργού Εσωτερικών.  2.Α.γ.13 Τεχνιικαί Υπηρεσίαι Υπ. Εσωτερικών 14.   ΠΡΟΕΔΡΙΚΟΝ ΔΙΑΤΑΓΜΑ υπ’  αρίθ.883 της 20 Σεπτ./4 Οκτ.1977 (ΦΕΚ Α΄292) Περί των προσόντων και της διαδικασίας προσλήψεως τεχνικού προσωπικού επί σχέσει ιδιωτικού δικαίου αορίστου χρόνου παρά τω Υπουργείω Εσωτερικών. Έχοντες υπ’ όψει: 1.Τας διατάξεις του άρθρ.1 του Νόμ.538/1977 «περί συστάσεως θέσεων τεχνικού προσωπικού επί σχέσει ιδιωτικού δικαίου αορίστου χρόνου παρά τω Υπουργείω Εσωτερικών». 2.Την υπ’ αριθ.808/4.8.1977 Γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Εσωτερικών, αποφασίζομεν: Προκήρυξις πληρώσεως θέσεων Άρθρ.1.-1.Η πλήρωσις των κατά την παρ.1 του άρθρ.1 του Νόμ.538/1977 κενών θέσεων τεχνικού προσωπικού επί σχέσει ιδιωτικού δικαίου αορίστου χρόνου ενεργείται δι’ αποφάσεως του οικείου Νομάρχου ή Αναπληρωτού Νομάρχου-Προϊσταμένου Διαμερίσματος, κατόπιν προηγουμένης προκηρύξεως αυτού. 2.Εις την προκήρυξιν ορίζονται: α)Ο αριθμός των πρός πλήρωσιν θέσεων κατ’ ειδικότητα. β)τα απαιτούμενα γενικά προσόντα, ως και το ειδικόν τυπικόν προσόν (πτυχίον ή δίπλωμα) της ειδικότητος των πρός πλήρωσιν θέσεων. γ)Η αρχή πρός την οποίαν θα υποβληθούν αι αιτήσεις των υποψηφίων. δ)Η προθεσμία υποβολής των αιτήσεων και ε)Τα μετά των αιτήσεων κατ’ αρχήν υποβλητέα δικαιολογητικά. 3.Περίληψις της προκηρύξεως, περιέχουσα τα υπό της προηγουμένης παραγράφου στοιχεία, δημοσιεύεται 20 τουλάχιστον ημέρας προ της λήξεως της προθεσμίας υποβολής των αιτήσεων εις τον οικείον χώρον ανακοινώσεων του Καταστήματος της Διευθύνσεως Εσωτερικών της οικείας Νομαρχίας ή Διαμερίσματος. Προκειμένου περί πληρώσεως θέσεων της Υπηρεσίας Εσωτερικών Επαρχείου η περίληψις δημοσιεύεται και εις τον οικείον χώρον ανακοινώσεων της Υπηρεσίας ταύτης. Περί της τοιαύτης δημοσιεύσεως συντάσσονται σχετικά αποδεικτικά. Η περίληψις δημοσιεύεται επίσης άπαξ εις μιαν ημερησίαν και μιαν εβδομαδιαίαν εφημερίδα της Πρωτευούσης του Νομού, εφ’ όσον εκδίδονται τοιαύται, ως και εις μιαν ημερησίαν των Αθηνών, προκειμένου δε περί πληρώσεως θέσεων της Διευθύνσεως Εσωτερικών της Νομαρχίας Αττικής ή των Διαμερισμάτων αυτής εις δυο ημερησίας εφημερίδας των Αθηνών. Προσόντα υποψηφίων Άρθρ.2.-Οι υποψήφιοι δια την πλήρωσιν των θέσεων, περί των οποίων η παρ.1 του προηγουμένου άρθρου, δέον να έχουν κατά την εκπνοήν της προθεσμίας υποβολής των αιτήσεων: α)Τα δια τους μονίμους δημοσίους πολιτικούς υπαλλήλους γενικά προσόντα, τα προβλεπόμενα υπό των άρθρ.18,20 παρ.5,6 και 7,21 έως και 25 του Π.Δ.611/1977 «περί κωδικοποιήσεως εις ενιαίον κείμενον, υπό τίτλον «Υπαλληλικός Κώδιξ», των ισχυουσών διατάξεων των αναφερομένων εις την κατάστασιν των υπαλλήλων του Δημοσίου και των Ν.Π.Δ.Δ.». β)το ειδικόν τυπικόν προσόν (πτυχίον) εκ των εις τας περιπτ.α΄και β΄της παρ.1 του άρθρ.1 του Νόμ.538/1977 οριζομένων. γ)Συμπληρωμένον το 21ον έτος της ηλικίας των ουχί όμως και το 45ον. Ως ημέρα γεννήσεως λαμβάνεται η 1η Ιανουαρίου του έτους της γεννήσεως. Αιτήσεις υποψηφίων Άρθρ.3.-1.οι υποψήφιοι οφείλουν να υποβάλουν αίτησιν εις την υπό της προκηρύξεως οριζομένην αρχήν, εντός της υπό της προκηρύξεως τασσομένης προθεσμίας, η οποία δεν δύναται να είναι βραχυτέρα των 20 ημερών από της τελευταίας δημοσιεύσεως περιλήψεως της προκηρύξεως. 2.Μετά της αιτήσεως, επί της οποίας επικολλάται φωτογραφία του αιτούντος, συνυποβάλλονται τα υπ’ αριθ.1,6 και 10 δικαιολογητικά του άρθρ.1 του Β.Δ.660/1965 «περί των υποχρεώσεων των υποψηφίων προς διορισμόν εις θέσεις προσωπικού υπαγομένου εις τον Υπαλληλικόν Κώδικα», ως και βιογραφικόν σημείωμα περί των σπουδών και ασχολιών του μετά σχετικών βεβαιώσεων ή πιστοποιητικών. 3.Αι αιτήσεις μετά των κατά την προηγουμένην παράγραφον δικαιολογητικών, εντός 3 ημερών από της λήξεως της προθεσμίας υποβολής των, παραδίδονται υπό της αρχής προς την οποίαν υπεβλήθησαν εις τον Πρόεδρον της Επιτροπής Επιλογής μετά πίνακος, εις τριπλούν, υπογεγραμμένου υπό του Προϊσταμένου της αρχής και εμφαίνοντος κατ’ αύξοντα αριθμόν το επώνυμον, όνομα και όνομα πατρός εκάστου υποψηφίου κατά λεξικογραφικήν σειράν επωνύμου. Επιτροπή Επιλογής – Πίναξ Επιλογής Άρθρ.4.-1.Η Επιτροπή Επιλογής συγκροτείται δι’ αποφάσεως του οικείου Νομάρχου ή Αναπληρωτού Νομάρχου - Προϊσταμένου Διαμερίσματος της Νομαρχίας Αττικής και αποτελείται εκ 3 υπαλλήλων της νομαρχίας ή του Διαμερίσματος εκ των οποίων εις Διοικητικός Κλάδου ΑΤ, επί βαθμώ τουλάχιστον 5ω και δυο Μηχανικοί. Δια της αυτής αποφάσεως ορίζονται και οι αναπληρωταί τούτων, ως και ο Γραμματεύς της Επιτροπής. Πρόεδρος της Επιτροπής ορίζεται ο κατά βαθμόν ανώτερος και επί ισοβάθμων ο αρχαιότερος των μετεχόντων αυτής. 2.Η Επιτροπή, συνερχόμενη εντός 10 ημερών από της λήψεως των στοιχείων, περί των οποίων η παρ.3 του    προηγουμένου    άρθρου,     ελέγχει     ταύτα (Μετά την σελ.62,02(δ) Σελ.62,03 Τεύχος 662-Σελ.3 Τεχνιικαί Υπηρεσίαι Υπ. Εσωτερικών 2.Α.γ.14 και συντάσσει πρακτικόν δια του οποίου δικαιολογείται ο τυχόν αποκλεισμός υποψηφίων. Ακολούθως μετ’ εκτίμησιν των τυπικών και ουσιαστικών προσόντων των υποψηφίων καταρτίζει πίνακα επιλογής κατ’ αξιολογικήν σειράν. 3.Ο Πρόεδρος της Επιτροπής υποβάλλει αμελλητί εις την διορίζουσαν αρχήν τον καταρτισθέντα πίνακα επιλογής, μετά του τυχόν συνταχθέντος πρακτικού αποκλεισμού υποψηφίων και επιστρέφει τας παραδοθείσας εις αυτήν αιτήσεις και τα σχετικά δικαιολογητικά. 4.Ο πίναξ επιλογής δημοσιεύεται αυθημερόν επί αποδεικτικώ εις τον χώρον ανακοινώσεων του Καταστήματος της Διευθύνσεως Εσωτερικών της οικείας Νομαρχίας ή του Διαμερίσματος και ισχύει επί έν έτος από της δημοσιεύσεώς του, η δε πρόσληψις ενεργείται κατά την εν αυτώ σειράν. Υποβλητέα δια την πρόσληψιν δικαιολογητικά Άρθρ.5.-Οι προσληφθησόμενοι καλούνται ονομαστικώς υπό της αρμοδίας πρός διορισμόν αρχής, δια προσκλήσεως αποστελλομένης αυτοίς επί αποδείξει και δημοσιευομένης εις τον οικείον χώρον ανακοινώσεων της αρχής ταύτης, όπως, εντός προθεσμίας ουχί βραχυτέρας των 20 ημερών, υποβάλλουν τα κάτωθι δικαιολογητικά: α)πιστοποιητικόν στρατολογίας, όταν ο υποψήφιος είναι άρρεν, περί εκπληρώσεως των στρατιωτικών του υποχρεώσεων ή νομίμου απαλλαγής εξ αυτών. β)Αντίγραφον ποινικού μητρώου της εισαγγελίας του τόπου γεννήσεως. γ)Πιστοποιητικόν του εισαγγελέως του τόπου κατοικίας ότι δεν διώκεται ως φυγόδικος ή φυγόποινος. δ)Πιστοποιητικόν, στηριζόμενον και επί ακτινογραφίας θώρακος, περί της υγείας και αρτιμελείας του υποψηφίου, εκδιδόμενον παρ’ ιατρού κρατικού υπαλλήλου. ε)υπεύθυνον δήλωσιν, περί της οποίας το Π.Δ.670/1974 «περί καθορισμού του τύπου και του περιεχομένου της υπευθύνου δηλώσεως των υποψηφίων προσδιορισμόν ως δημοσίων λειτουργών ή υπαλλήλων κατά την έννοιαν του άρθρ.1 του Ν.Δ.64/1974». Εις τον Υπουργόν Εσωτερικών, ανατίθεμεν την δημοσίευσιν και εκτέλεσιν του παρόντος Δ/τος. Σελ.62,04 Τεύχος 662-Σελ.4 2.Α.γ.14 Τεχνιικαί Υπηρεσίαι Υπ. Εσωτερικών